En svensk mand fik tæsk af 15 unge personer, efter at de havde kastet æg på hans bil

En 25-årig svensk mand blev udsat for et brutalt overfald, da han konfronterede 15 personer, som havde kastet æg på hans bil.

Han nåede heldigvis at slippe væk, men han kom alvorligt til skade.

Det skriver flere svenske medier, heriblandt Expressen.

Se også: Elev mistænkes for at have voldtaget sin lærer

Lørdag aften kørte manden igennem den svenske by Borås, som ligger nær Gøteborg.

Pludselig blev bilen ramt af æg. Den 25-årige mand steg ud ad sin bil og så 15 unge personer. Han valgte at konfrontere dem.

- Han går hen til dem og spørger, hvad de har gang i, fortæller den svenske politibetjent Jan Johansson til mediet.

Kort efter overfalder de ham. Den svenske mand bliver sparket og slået på kroppen og i ansigtet.

- Det er et meget groft overfald og fuldstændig uprovokeret, siger politibetjenten.

Slap fri

På mirakuløs vis undslap den unge, svenske mand. Han skyndte sig mod den næste politistation i Borås, hvor politiet med det samme fik fat på en ambulance.

- Mandens kæbe var gået af led, flere tænder var slået ud, og hans ribben var beskadiget, fortæller Jan Johansson.

Adskillige patruljer satte efter banden. Men politiet kunne ikke finde dem. Politiet fandt dog den 25-årige mands bil, som var totalskadet.

Den unge mand er stadig på hospitalet, og politiet forventer ikke, de kan afhøre ham før mandag